पाएं अपने शहर की ताज़ा ख़बरें और फ्री ई-पेपरडाउनलोड करें
सूबे के 332 कॉलेजों में बीएड सत्र 2021-23 में नामांकन को लेकर आयोजित प्रवेश परीक्षा के लिए फार्म भरने वाले छात्र-छात्रों में रेस चल रहा है। इस 23 दिनों में प्रदेश भर के 19454 छात्राएं व 20025 छात्रों ने परीक्षा फार्म जमा किये हैं। अभी तक इस परीक्षा को लेकर निर्धारित करीब 36150 सीटों पर नामांकन को लेकर कुल 43625 अभ्यर्थियों ने आवेदन जमा किया है। जिसमें 39479 अभ्यर्थियों का पेमेंट सफल रहा है। जबकि, 4146 अभ्यर्थी पेमेंट होना बांकी है। दूसरी ओर पूर्व निर्धारित परीक्षा कोविड कहर के कारण प्रभावित होने की स्थिति बनती जा रही है। नोडल विवि एलएनएमयू में कोर कमेटी की बैठक के बाद ही पूर्व निर्धारित परीक्षा की तिथि पर से संशय की स्थिति छंटने की संभावना है। अभी 10 मई तक अभ्यर्थी फाॅर्म भर सकते हैं।
परीक्षा की पूर्व निर्धारित तिथि 30 मई है। पिछले सत्र 2020-21 में कुल 36150 सीटों पर नामांकन के लिए कुल 122331 अभ्यर्थी फार्म भरे थे। जिसमें 94676 अभ्यर्थी परीक्षा में शामिल हुए थे। इसमें कुल 96.6 फीसदी रिजल्ट था। इसमें कुल 34043 छात्रों ने नामांकन लिये। यानी उस साल कुल 94.17 फीसदी नामांकन हुआ। राज्य नोडल अधिकारी प्रो. अशोक कुमार मेहता ने बताया कि अभी तक सूबे भर के विवि से बीएड कॉलेजों की सूची प्राप्त नहीं हो सकी है।
बीएड प्रवेश परीक्षा का यह है अभी तक का शिड्यूल
एलएनएमयू में बीएड रेगुलर 2 वर्षीय कोर्स को लेकर आयोजित होने वाली प्रवेश परीक्षा का कार्यक्रम 9 अप्रैल को प्रकाशित कर दिया गया था। 7 मई तक बिना फाइन के आवेदन जमा होंगे। जबकि, विलंब शुल्क के साथ 8 मई से 10 मई तक आवेदन होंगे। 25 मई को प्रवेश पत्र निर्गत होगा। इसके बाद 30 मई को प्रवेश परीक्षा ली जाएगी। वेबसाइट पर छात्रों की उत्तरपुस्तिका 1 जून को अपलोड कर दिया जाएगा। जबकि, 11 जून को रिजल्ट प्रकाशित होगा। इसके बाद नामांकन संबंधी प्रक्रिया प्रारंभ हो सकेगी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn